open-index/open-wikipedia-markdown huggingface dataset:
המשרד למודיעין ומודיעין נגדי

**המשרד למודיעין ומודיעין נגדי** (באנגלית: **The Office of Intelligence and Counterintelligence - OICI**) הוא גוף במחלקת האנרגיה של ארצות הברית (DOE), האחראי על אספקת תובנות מודיעיניות ותמיכה אסטרטגית למשימות רבות בתחומי הביטחון הלאומי והאנרגיה.

המשרד, למרות גודלו היחסי הקטן בהשוואה לסוכנויות אחרות בקהילת המודיעין האמריקאית (IC), ממלא תפקיד מרכזי בקבלת החלטות מדיניות וביטחוניות. המשרד למודיעין ומודיעין נגדי נוצר מתוך מאמצי המודיעין של פרויקט מנהטן במלחמת העולם השנייה. מאז הוא התפתח והפך לגוף המודיעין הראשי של מחלקת האנרגיה ולמתווך המרכזי שלה לבין שאר סוכנויות המודיעין האמריקאיות, כולל משרד ראש המודיעין הלאומי (ODNI) ו-17 סוכנויות השותפות בקהילת המודיעין.

## תפקידים
המשרד אחראי על מגוון רחב של פעילויות הכוללות:
* **ניתוח מודיעין זר**: המשרד מספק תובנות מודיעיניות על תוכניות נשק גרעיני זרות, מחזורי דלק גרעיניים, ביטחון חומרים גרעיניים, טרור גרעיני, התפתחויות מדעיות וטכנולוגיות אסטרטגיות, וביטחון אנרגיה. ניתוח זה נתמך על ידי מומחיות טכנית רחבה הזמינה ב-14 גורמי מודיעין אזוריים (Field Intelligence Elements) הפועלים במעבדות, מפעלים ואתרי DOE.
* **סיכול ריגול אנרגטי**: המשרד פועל למניעת ריגול ופגיעות באבטחת המידע של DOE. באמצעות 15 משרדים ברחבי ארצות הברית, הוא משתף פעולה עם גורמי אכיפת חוק ושותפים בקהילת המודיעין כדי להגן על מידע קריטי, טכנולוגיות מתקדמות ועובדי המשרד.
* **מודיעין סייבר**: המשרד מפתח פתרונות חדשניים להתמודדות עם איומי סייבר על תשתיות אנרגיה בארצות הברית. הוא מספק מודיעין שמאפשר הבנת איומים, חיזוי שלהם והקטנת השפעתם.
* **תמיכה בביטחון אנרגיה**: המשרד שותף מרכזי במאמצי משרד האנרגיה להבטיח את עמידות תשתיות האנרגיה הקריטיות של המדינה, שהן ברובן בבעלות פרטית.

## הערות שוליים

קטגוריה:מחלקת האנרגיה של ארצות הברית
קטגוריה:קהילת המודיעין האמריקאית
כנסיית סנט ג'ון האפיסקופלית, כיכר לפאייט

**כנסיית סנט ג'ון האפיסקופלית** (באנגלית: **St. John's Episcopal Church, Lafayette Square**) היא כנסייה היסטורית הממוקמת בכיכר לפאייט, סמוך לבית הלבן בוושינגטון די.סי., ארצות הברית. הכנסייה נחשבת לאחת מהכנסיות האפיסקופליות החשובות בארצות הברית ומוכרת בכינויה "כנסיית הנשיאים" (The Church of the Presidents) בשל קשריה ההדוקים עם נשיאי ארצות הברית לאורך השנים.

## המבנה
הכנסייה נבנתה בשנת 1816 בתכנונו של האדריכל המפורסם בנג'מין הנרי לט'רוב (*Benjamin Henry Latrobe*), שהיה גם אחד המתכננים של קפיטול ארצות הברית. המבנה מאופיין בסגנון נאו-קלאסי עם השפעות של עיצוב ג'ורג'יאני אשר שואב השראה ממבנים קלאסיים ביוון וברומא העתיקה. המבנה נחשב לאחת הדוגמאות המרשימות של אדריכלות נאו-קלאסית בארצות הברית, והוא משלב עיצוב מרהיב ופונקציונליות דתית.

הכנסייה החלה לצבור מוניטין ייחודי כאשר ג'יימס מדיסון, הנשיא הרביעי של ארצות הברית, השתתף בתפילה בה, ומאז הפכה למסורת שכל נשיאי ארצות הברית, החל ממדיסון ועד כיום, נישאים מבקרים בכנסייה לפחות פעם אחת במהלך כהונתם.

בכניסה למבנה קשתות מעוצבות ודלתות מאסיביות, אשר נבנו מעץ משובח ומשמשות סמל לאומנות המגולפת של התקופה. הצבעים הפנימיים שומרים על סקלת צבעים של לבן וזהב, המקרינה אלגנטיות ופשטות בו זמנית.

מגדל הפעמונים של כנסיית סנט ג'ון נבנה בשנת 1822 והוא אחד המרכיבים הבולטים של המבנה. המגדל מתנשא לגובה ומכיל פעמון ברונזה היסטורי שנוצק בלונדון. הפעמון משמש לציון אירועים חשובים, כמו השבעות נשיאים או חגים לאומיים, והוא אחד מסמלי המורשת התרבותית של הכנסייה.
[ממוזער|274x274 פיקסלים|[נשיא ארצות הברית ברק אובמה וסגן הנשיא ג'ו ביידן יחד עם משפחותיהם בטקס דתי לכבוד השבעתם בכנסיית סנט ג'ון האפיסקופלית, ינואר 2013]]

## פנים
חלל הפנים של הכנסייה מאופיין באולם רחב ידיים עם תקרה גבוהה ומקושתת. הכנסייה כוללת:
* ויטראז'ים צבעוניים: החלונות כוללים תיאורים של דמויות ואירועים מהתנ"ך, כמו גם סמלים הקשורים להיסטוריה האמריקאית.
* ספסלים ייחודיים: הספסלים מעוצבים מעץ אלון כהה וממוקמים בסידור חצי-מעגלי, כדי לקרב את המתפללים אל המזבח המרכזי.
* המזבח המרכזי: המזבח בנוי משיש לבן וכולל תחריטים עדינים. הוא משמש נקודת מוקד לטקסים הדתיים ומסמל את הקדושה שבמקום.
* קפלות צדדיות: לצדי האולם המרכזי ממוקמות קפלות קטנות המיועדות לתפילה אישית או לקבוצות קטנות.

## המסורת הנשיאותית
כנסיית סנט ג'ון האפיסקופלית ממלאת תפקיד סמלי וחשוב במסורות הנשיאותיות של ארצות הברית. מאז תחילת המאה ה-19, היא מהווה חלק בלתי נפרד מטקסי ההשבעה של נשיאי המדינה, ומעורבותה הפכה לסמל של התכנסות רוחנית ושל אחדות לאומית. המסורת הנשיאותית הקשורה בכנסיית סנט ג'ון החלה עם הנשיא הרביעי של ארצות הברית, ג'יימס מדיסון, שהשתתף בתפילות בכנסייה זמן קצר לאחר פתיחתה בשנת 1816. מאז, כל נשיאי ארצות הברית מאז מדיסון ועד היום ביקרו בכנסייה לפחות פעם אחת במהלך כהונתם, והאירוע הידוע ביותר בהקשר זה הוא השתתפות הנשיאים בטקס דתי לפני טקסי ההשבעה שלהם.

בכנסייה קיים ספסל מס' 54, שמור באופן מסורתי לנשיאי ארצות הברית. הספסל ממוקם באולם המרכזי, והוא סמל נוסף לקשר ההיסטורי בין הכנסייה למנהיגי האומה.

## קישורים חיצוניים

## הערות שוליים

קטגוריה:רובע צפון-מערב (וושינגטון די. סי.)
קטגוריה:אתרים היסטוריים לאומיים בוושינגטון די. סי.: פארקים
קטגוריה:שירות הפארקים הלאומיים של ארצות הברית: וושינגטון די. סי.
קטגוריה:וושינגטון די. סי.: מבנים
קטגוריה:ארצות הברית: כנסיות
תנו לגדול בשקט (שיר של גידי גוב)

"**תנו לגדול בשקט**" (ידוע גם בשם "**אפונה וגזר**" על פי מילות הפתיחה של השיר) הוא שיר שביצע גידי גוב בפסטיבל שירי הילדים שהתקיים בחנוכה 1981. השיר נכתב על ידי שני חברי להקת "פרמיירה", אבנר קנר ויואל לרנר. בשנת 1985 הוציא גוב אוסף שירי ילדים שנקרא "תנו לגדול בשקט", על שם השיר הזה, שכלל שירי ילדים שונים שביצע במהלך השנים.

## השיר בפסטיבל שירי הילדים
פסטיבל שירי הילדים מס' 12, התקיים בחנוכה 1981, בהנחיית ציפי שביט וגידי גוב. בין השירים הידועים שהתמודדו בפסטיבל זה: "הסבון בכה מאוד" בביצוע צביקה פיק, "מסיבה של סמבה" בביצוע להקת הכל עובר חביבי, "רדיו" בביצוע להקת סקסטה, "כן נכון, לא נכון" בביצוע ציפי שביט. במקום הראשון בפסטיבל זה, זכתה הזמרת שולה חן עם השיר "אמא".

השיר "תנו לגדול בשקט" של גוב הגיע למקום האחרון, בדומה לשני שירים אחרים של גוב, שגם הגיעו למקום אחרון, בתחרויות אחרות: "שלוש בלילה בעיר" בפסטיבל הזמר והפזמון ב-1978, ו"באותו הסולם" בפסטיגל 1989. עם זאת, השיר נותר פופולרי מאוד, בעיקר בקרב כוכבי הילדים, ובוצע במהלך השנים על ידי טוביה צפיר, מיכל צפיר, מיכל הקטנה, קוצ'י וקוגומלו.

## גרסאות כיסוי
* בשנת 2005 ביצעה להקת גיים בויז גרסה מחודשת של השיר במסגרת מופע החנוכה "שיר נולד". בנוסף הקליטה הלהקה את השיר באלבומם היחיד "האלבום", שיצא לאור בשנת 2006.
* אמן הילדים המוזיקלי, "דרור רה מי" (דרור שועלי), הוציא סרטון ליוטיוב בינואר 2019, בו הוא מבצע את השיר.
* חברי להקת הרוק לילדים "גינה של גרוב", חן רז וקובי פז, הוציאו קליפ אנימציה, בליווי גרסת רוק של השיר בשנת 2019.
* השחקנית-זמרת לורן סביר, ביצעה את השיר בשנת 2018, בתוכנית הטלוויזיה לילדים "גן הצוציקים מארח" ששודרה בערוץ בייבי.
* כוכבת הילדים "מיכל הקטנה" ביצעה את השיר עם השחקנים גוני פז וגליה פטילון, בתוכניתה "מיכל הקטנה והמפלצות", ששודרה בערוץ הופ!, בשנת 2015 

## קישורים חיצוניים
* '''תנו לגדול בשקט''', באתר הספרייה הלאומית
* 
* אקורדים לשיר תנו לגדול בשקט, באתר Tab4u
* 20px תנו לגדול בשקט, באתר המוזיקה Spotify **(באנגלית)**
* 44px תנו לגדול בשקט, באתר המוזיקה אפל מיוזיק **(באנגלית)**
* 
* 

## הערות שוליים

קטגוריה:שירי גידי גוב
קטגוריה:שירי פסטיבל שירי הילדים
קטגוריה:שירים בעברית
קטגוריה:שירי ילדים
קטגוריה:שירים על צמחים
אושר ביטון

**אושר ביטון** (נולד ב-1998) הוא זמר ישראלי.

## ביוגרפיה
ביטון נולד בשנת 1998 ובילדותו סבל מעודף משקל, חווה נידוי חברתי וסבל מביקורת סביבתית, כולל יחס שלילי מצד מורים ותלמידים. בגיל 11, כשהגיע למשקל של 74 ק"ג ורמת השומנים בדמו הייתה גבוהה, החליט להתחיל בתהליך הרזיה, בליווי משפחתו בו הצליח להוריד 30 ק"ג. הוא השתתף בתוכנית "הכוכב הבא" וזכה להצלחה בזכות שיריו ומיליוני צפיות ביוטיוב.

ב-28 בינואר 2019 הוציא את סינגל הבכורה שלו, "משתקפת". ב-28 באפריל הוציא את הסינגל "מעגלים". ב-14 באוגוסט הוציא את הסינגל "כמה טוב שבאת". ב-2 בדצמבר הוציא את הסינגל "תבלי לך איתו".

ב-29 באפריל 2020 הוציא את הסינגל "פלורנטין על 100". ב-2 באוגוסט הוציא את הסינגל "כמה חם פה" עם קטריקס.

ב-4 באפריל 2021 הוציא את הסינגל "שלום או מלחמה".ב-19 באוגוסט הוציא את הסינגל "תופעות לוואי".

ב-14 ביולי 2022 הוציא את הסינגל "מטיילים בתל אביב".

ב-10 בינואר 2023 הוציא את הסינגל "ייאוש או געגוע". ב-14 בפברואר הוציא את הסינגל "אסתר". ב-23 באפריל הוציא את הסינגל "שלחי אותו".   ב-16 במאי הוציא את הסינגל "אין מי שיחזיר אותך". ב-13 ביוני הוציא את הסינגל "אלבי".                    ב-4 ביולי הוציא את הסינגל "שובי אל גני".         ב-15 באוגוסט הוציא את הסינגל "אהבה גדולה". ב-30 באוגוסט הוציא את הסינגל "כמו משוגע", דואט עם ואלרי חמאתי.                                 ב-14 בספטמבר הוציא את הסינגל "חכי".          ב-19 בספטמבר הוציא דואט בשם "חתולה" עם אורי קומאי, המוכר גם כדודו פארוק.              ב-26 באוקטובר הוציא את הסינגל "לא אבדה תקוותנו".

ב-16 בינואר 2024 הוציא את אלבום הבכורה שלו, "כמה טוב שבאת".                                              ב-6 בפברואר הוציא את הסינגל "לדורות".          ב-7 במרץ הוציא את הסינגל "יש סיבה להכל", שנכתב לזכרו של רס"ן  ז"ל, שהיה מפקד פלוגה בגדוד 51 של גולני, ונפל במהלך טבח שבעה באוקטובר כשהגן על חיילים ואזרחים. רז פרץ ז"ל וארוסתו, נועם וייסמן, היו אמורים להתחתן ב-7 במרץ, והשיר יצא בתאריך בו הייתה אמורה להתקיים החתונה. השיר נכתב מנקודת מבטו של רז, כאילו הוא מדבר לנועם מגן עדן, ומנחם אותה להמשיך הלאה בחייה. הקליפ של השיר צולם בהשתתפות נועם וייסמן, שלבשה בו את שמלת הכלה שהייתה אמורה ללבוש בחתונתם..                              ב-18 ביוני הוציא את הסינגל "שרירים".          ב-14 באוגוסט הוציא את הסינגל "סליחה שהתאהבתי בך".                                                ב-14 באוקטובר הוציא את הסינגל "מניאק אם לא ידעתי".                                                                ב-7 בנובמבר הוציא את הסינגל "כל המילים".

ב-12 בינואר 2025 הוציא את הסינגלים "האישה הכי יפה בעולם", ואת השיר "סטלה פיצוצים".

## חיים אישיים
ביטון מתגורר בבית שאן.
נשוי לאסתר ואב לשניים

## דיסקוגרפיה
**אלבומים:**
* 2024: כמה טוב שבאת
**מיני אלבומים:**
* 2025: לפרידה

## קישורים חיצוניים

אושר ביטון, ברשת החברתית פייסבוק

אושר ביטון, באפליקציית המוזיקה ספוטיפיי 

אושר ביטון, ברשת החברתית טיקטוק

## הערות שוליים

קטגוריה:זמרים ישראלים
קטגוריה:מתמודדי הכוכב הבא
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:בית שאן: אישים
קטגוריה:ישראלים שנולדו ב-1998
מקרוליד

ה**מקרולידים** (באנגלית **Macrolides**) הם משפחה של תרופות אנטיביוטיות.

## מנגנון פעולה
המקרולידים מעכבים סינתזת חלבון אצל חיידק על ידי קישור לתת-היחידה 50S של הריבוזום. פעולתם היא בעיקר בקטריוסטטית, אך הם עשויים להיות בקטריוצידיים בריכוזים גבוהים או בהתאם לסוג המיקרואורגניזם.

המקרולידים משפיעים בעיקר על cocci גרם-חיובי ועל פתוגנים תוך-תאיים כמו מיקופלזמה, כלמידיה, ולגיונלה. 

אריתרומיצין היה המקרוליד הראשון שהתגלה.

## רשימה
להלן רשימה חלקית של מקרולידים המשמשים כתרופות בישראל:
*אזיתרומיצין
*אריתרומיצין
*קלריתרומיצין
*רוקסיתרומיצין

## קישורים חיצוניים

## הערות שוליים

קטגוריה:מקרוליד
קטגוריה:תרופות לפי א'-ב'
יעקב בן ציון רוטנר

רבי **יעקב בן ציון רוטנר** (כ"ה באב ה'תרפ"ב – כ' באדר א' ה'תשנ"ב) היה רבם של גולי קפריסין ורבה של שכונת חליסה בחיפה.

## ביוגרפיה
נולד בכ"ה אב בשנת תרפ"ב (19 באוגוסט 1922) ב שבצ'כוסלובקיה לרב נחמן שכיהן כשו"ב של האזור (מעין סוג של רב) ולחנה בת רבי מאיר וייס.

עד גיל עשר למד בת"ת מקומי בברעזיף. בבחרותו למד בפרשוב, בהגיעו לגיל בר מצווה עבר ללמוד במשך שנתיים בישיבת נייטרא. בעקבות פריצת מלחמת עולם השנייה עבר ללמוד בישיבה בראחוב (אז בהונגריה כהיום באוקראינה) בראשות שלמה זלמן פרידמאן בנו של הרב ישראל חיים פרידמן.

בשושן פורים תש"ג נשא את בתו של הרב בעריש וינברגר. במהלך שואת יהודי הונגריה נשלח לאושוויץ ביחד עם זוגתו ומשם הועבר ללאגיטא (סמוך לבנדין) וליאווזנה. לאחר שחרורו נסע להונגריה ומשם לרומניה בחיפושים אחרי זוגתו, בהגיעו למחנה העקורים ברגן-בלזן נודעה לו שאשתו נספתה באוושויץ. שהה במחנה העקורים פלדאפינג, שם גם התחתן בשנית ונישא לנעשא, עלה לארץ באוניית המעפילים שבתאי לוז'ינסקי וגורש לקפריסין.

הוא מונה על ידי הוועד למען גולי קפריסין לכהן כחבר בוועד הפועל המזרחי לאחר עלייתו של הרב מאיר שטיין ולאור חיכוכים רבים עם שאר חברי הוועד פרש עם ידידו הרב ישראל נח בריסק וביחד עם הרב ישראל בריעף הקימו את הוועד של פועלי אגודת ישראל בקפריסין. בי"ד בתמוז תש"ז מונה לרבם של גולי מחנות המעצר בקפריסין, תפקיד בו שימש עד לחודש כסלו תש"ח, אז עלה לארץ.

בתקופת ההכשרה של גרעין יסודות (אז קיבוץ דתי) כיהן כרב הגרעין עד לעלייתו על הקרקע.
בכ"ג באב תש"ח בא לכהן כרבה של חליסה, בי"ב באדר תש"י הוכר רשמית על ידי הרבנות הראשית כרבה של חליסה, תפקיד בו כיהן עד לחודש סיוון תש"מ, אז עזב לבני ברק בעקבות הזדקנות אוכלוסיית השכונה.

בכ' באדר ה'תשנ"ב חש בליבו ונפטר. הוא נקבר בבית הקברות בהר הזיתים

## חיים אישיים
לרב רוטנר היו תריסר בנים וחמש בנות, בנו הרב נחמן ממלא את מקומו כאב"ד חליסה בבני ברק, חתנו הרב פרץ טוביה דייטש מילא את מקומו כרבה של חליסה בחיפה.
## ספרו
* ואספר מעשי י־ה: סיפור קורות השואה… בשנות תש”א-תש”ה וחיי היהודים בצ'כוסלובקיה וקרפטרוס מלפני השואה ובתוכם סיפור קורות חייו של מורינו ... רבי יעקב בן ציון רוטנר שליט"א אב"ד חליסה - בני ברק ומשפחתו שנספו.

## לקריאה נוספת
* 
* הרב מחליסה חייו ופועלו: (יצא לאור בשנת תשע"ג (2013) על ידי נכדיו)
* זיכרון יעב"ץ: מילי דהספידא על הרב מחליסה,

## הערות שוליים

קטגוריה:חסידי בעלז
קטגוריה:יהודים הקבורים בהר הזיתים: חלקת הפרושים
קטגוריה:חיפה: רבני שכונות
קטגוריה:מחנות המעצר בקפריסין
1964 בספרות

בערך זה מצוינים אירועים בולטים שהתרחשו במהלך שנת 1964 ונוגעים לתחום הספרות.

## אירועים בולטים

* 11 באוגוסט – הסופר הבריטי איאן פלמינג, אשר סבל ממחלת לב, התמוטט מהתקף לב בעת שביקר במועדון גולף. פלמינג מת למחרת בהיותו בן 56. שני ספריו האחרונים של פלמינג פורסמו לאחר מותו.

## ספרים נבחרים חדשים

### סיפורת
* אגתה כריסטי – הרצח באיים הקריביים
* איאן פלמינג – אתה חי רק פעמיים
* ג'ון ד. מקדונלד – תעלומה בכחול

### ספרי ילדים ונוער
* רואלד דאל – צ'ארלי והשוקולדה
* לואיז פיציו – הרייט המרגלת
* איאן פלמינג – צ'יטי צ'יטי בנג בנג: המכונית המופלאה
* של סילברסטיין – העץ הנדיב

### מחזות
* פטר וייס – מארה סאד

### ספרי עיון
* מאו דזה-דונג – ממשנתו של מאו דזה-דונג
* הרברט מרקוזה – האדם החד-ממדי

## נולדו
* 7 במרץ – ברט איסטון אליס, סופר אמריקאי
* 5 ביוני – ריק ריירדן, סופר אמריקאי
* 22 ביוני – דן בראון, סופר אמריקאי
* 22 באוגוסט – דיאן סטרפילד, סופרת בריטית
* 9 בספטמבר – אלכסנדר המון, סופר בוסני-אמריקאי
* 19 בספטמבר – איבון ורה, סופרת זימבבואה (נפטרה ב-2005)
* 25 בספטמבר – קרלוס רואיס סאפון, סופר ספרדי (נפטר ב-2020)

## נפטרו
ממוזער|190px|איאן פלמינג
* 25 בפברואר – גרייס מטאליוס, סופרת אמריקאית (נולדה ב-1924)
* 18 באפריל – בן הכט, תסריטאי וסופר יהודי אמריקאי, זוכה פרס אוסקר (נולד ב-1894)
* 3 באוגוסט – פלאנרי או'קונור, סופרת אמריקאית (נולדה ב-1925)
* 12 באוגוסט – איאן פלמינג, סופר בריטי, יוצרו וכותב סיפוריו של ג'יימס בונד (נולד ב-1908)
* 14 בספטמבר – וסילי גרוסמן, סופר יהודי-סובייטי (נולד ב-1905)
* 18 בספטמבר – שון או'קייסי, מחזאי וסופר אירי (נולד ב-1880)
* 21 בדצמבר – קארל ואן וכטן, סופר וצלם אמריקאי (נולד ב-1880)

## פרסים
* פרס נובל לספרות: ז'אן-פול סארטר (סירב לקבל את הפרס)

## קישורים חיצוניים

*
קטגוריה:שנים בספרות - המאה ה-20
קטגוריה:1964
צ'יטי צ'יטי בנג בנג: המכונית המופלאה

A 1920s car with an eight-foot long bonnet|ממוזער|200px|מכונית ה"צ'יטי בנג בנג 1" של לואי זבורובסקי אשר היוותה את ההשראה ליצירת הסיפור
[שמאל|ממוזער|180px|עטיפת ה[תקליט שבו חיים יבין מספר את הסיפור בעברית]]
**צ'יטי צ'יטי בנג בנג: המכונית המופלאה** (באנגלית: **Chitty-Chitty-Bang-Bang: The Magical Car**) הוא ספר ילדים בריטי מאת איאן פלמינג אשר פורסם במקור בשנת 1964.

פלמינג כתב במקור את הספר עבור בנו קספר, בעת שהוא החלים מהתקף לב גדול. הסיפור פורסם במקור בשלושה כרכים על ידי חברת ההוצאה לאור הבריטית ג'ונתן קייפ, עם איורים מאת ג'ון ברנינגהם, חודשיים לאחר מותו של פלמינג.

לאורך השנים הספר היווה השראה לעיבודים שונים, כולל עיבוד קולנועי פופולרי משנת 1968 ומחזמר.

## מקור השראה
המכונית הקסומה בסיפור נוצרה בהשראת מכוניות המרוצים "צ'יטי בנג בנג" האמיתיות שנבנו על ידי לואי זבורובסקי בשנות ה-20 של המאה ה-20.

## תקציר העלילה
עלילת הספר מתמקדת בהרפתקאותיהם של הממציא האקסצנטרי קרקטקוס פוט, אשתו, ושני ילדיהם, אשר יוצאים להרפתקה במכוניתם הקסומה אשר מכונה צ'יטי צ'יטי בנג בנג. לאורך הסיפור המשפחה נאלצת להתמודד עם אתגרים רבים, כולל פיראטים והנבל המסוכן לורד סקראמפש.

## דמויות
* קרקטקוס פוט - ממציא אקסצנטרי בעל תושייה אשר מצליח לתקן את מכונית המרוץ צ'יטי צ'יטי בנג בנג.
* מימזי פוט - אשתו טובת הלב של קרקטקוס.
* ג'רמי וג'מימה פוט - הילדים התאומים בני השמונה של קרקטקוס ומימזי.
* לורד סקראמפש - הבעלים העשיר של בית חרושת לממתקים

## עיבודים נוספים
* העיבוד הראשון לספר היה רצועת קומיקס שפורסמה במקור בבריטניה תחת בשם "Chitty-Chitty-Bang-Bang: Authorized Edition".
* בשנת 1968 יצא לאקרנים העיבוד הקולנועי של הספר בו כיכב דיק ואן דייק בתפקיד הראשי. התסריט לסרט נוצר על בסיס תסריט שנוצר בשיתוף פעולה בין רואלד דאל וקן יוז.
* בין השנים 2002 עד 2005 הוצג בווסט אנד בלונדון מחזמר המבוסס על הספר. המחזמר זכה להצלחה ניכרת וגרף במהלך שלוש שנים מעל ל-70 מיליון ליש"ט. גרסת ברודוויי של המחזמר הוצגה בניו יורק בין מרץ לדצמבר 2005.
* פרנק קוטרל-בויס כתב בעשור השני של המאה ה-21 שלושה ספרי המשך - הראשון פורסם לראשונה באוקטובר 2011, השני פורסם לראשונה בספטמבר 2012, והשלישי פורסם לראשונה בספטמבר 2013.
* בישראל הספר בוצע בשנות ה-70 כתסכית בעברית בקול ישראל.

## קישורים חיצוניים
* חיים יבין מספר 'ציטי צ'יטי בנג בנג'
* 
* 

קטגוריה:ספרי 1964
קטגוריה:ספרי ילדים ונוער
זכויות אדם, שחרור ופיוס: אתרי מורשת נלסון מנדלה

**זכויות אדם, שחרור ופיוס: אתרי מורשת נלסון מנדלה** (באנגלית: **Human Rights, Liberation and Reconciliation: Nelson Mandela Legacy Sites**) הוא אתר מורשת עולמית סדרתי של אונסק"ו בדרום אפריקה שצורף לרשימת המורשת העולמית בוועידת המורשת העולמית ה-46 שהתכנסה ביולי 2024 בניו דלהי. הוא כולל בסך הכול 14 אתרים נפרדים, שלכולם יש קשר היסטורי עם הדיכוי ומאבק השחרור של קבוצות האוכלוסייה הדרום אפריקניות שנשללו זכויותיהן תחת האפרטהייד, ובעיקר קשורים לחייו ולפועלו של נלסון מנדלה, מנהיג המאבק ומי שהפך לאחריו לנשיא דרום אפריקה.

## קישורים חיצוניים

* Nomination Text - UNESCO


## הערות שוליים

קטגוריה:אפרטהייד
קטגוריה:נלסון מנדלה
אני הולכת אלי

"**אני הולכת אלי**" הוא אלבום האולפן ה-22 של הזמרת הישראלית חוה אלברשטיין. את האלבום הוציאה לאור בשנת 1979 חברת התקליטים CBS ישראל.

## רקע והוצאה לאור
"אני הולכת אלי" פורסם על גבי תקליט. בשנת 1994 יצא גם על תקליטור כחלק מ"סדרת תפוז", שנוצרה לאחר שקנתה NMC יונייטד אנטרטיינמנט את חברת CBS ישראל. השירים באלבום נכתבו על ידי נתן יונתן, נתן אלתרמן, רחל המשוררת, אהוד מנור ולאה גולדברג, והולחנו כולם על ידי נחום היימן.

## שירים
ל"החול יזכור" ישנם שני פירושים שונים. פירושו בהקשרו המקורי הוא געגועים או קינה לימי הנעורים שחלפו ואבדו. לעומת זאת, מקובל ברבים לראות בו שיר המתייחס לשכול. הוא היה השיר המושמע ביותר ביום הזיכרון בישראל בשנות ה-90 וב. עלילת "שיר אהבה ישן" נסבה על שתי דמויות: אישה וגבר. האישה, אניטה שמה מחכה לגבר, ששמו חואן, כי ישעה אל אהבתה, אך הוא מאחר להגיע. "ערב של שוק" מציג דמות צעירה בת עשרים, המהלכת בשוק ומשקפת תום, חן וכוח משיכה שובה. במילותיו, אלתרמן הכותב מתאר את השפעתה של הנערה על הסובבים אותה כמטאפורה ליופי ולחיות.

"זמר לבני" הוקלט לראשונה על ידי שלמה ארצי. זהו שיר המוקדש לבנו של יונתן, , שנפל במלחמת יום הכיפורים. בשיר, שנכתב בילדותו של ליאור, מנחה יונתן את בנו כיצד להתנהל בבגרותו. במרוצת השנים הוקלט השיר גם על ידי איה כורם ו"האחים והאחיות". "תיבת הזמרה נפרדת" ("על העיר עפות יונים") הוא גרסת כיסוי לשירם של "הפרברים". השיר מתאר אווירה מלנכולית בעיר ערבית עם דימויים של יונים, שקיעות ורוח הנושאת זיכרונות ותוגות. הוא משלב געגוע לעבר ותיאור של רגעים יומיים לצד תחושת ניתוק וחיבור לתבל. "עכשיו בעצם טוב" מתאר תהליך התקרבות בין שני אנשים, שבתחילה היו שונים זה מזה, אך עם הזמן הפכו לדומים יותר. הוא משלב השתקפות על שינוי, התלבטות והבנה, תוך תחושת נחת מהקִרבה שנוצרה.

"שדרות בגשם" הוא גרסת כיסוי לשירו של יזהר כהן מ-1977. הוא עוסק סביב מסע פנימי וחיצוני ברחובות עיר, המשלב בין יופייה הפשוט של הסביבה לבין ההרהורים העמוקים על החיים, הטבע והקיום האנושי. "את שומעת" הוקלט במרוצת השנים גם על ידי מאיר בנאי ועדנה גורן. השיר מתאר מפגש חידתי ואינטימי, המשלב בין תחושת זרות לבין כמיהה לקִרבה. הדובר מבקש להתחבר לדמות האהובה, תוך שהוא נוגע במתח שבין המודע לתת-מודע, בין הערות לשינה. "מכתבים" מבטא כמיהה וגעגוע דרך מכתבים, המייצגים זיכרונות ותקוות למפגש מחודש. השורות הכחולות הכתובות נושאות מטען רגשי, ומשמשות גשר בין עבר להווה.

"עוד חוזר הניגון" פתח את ספר השירה הראשון של אלתרמן, "כוכבים בחוץ", שפורסם ב-1938. לפי חוקר הספרות דן לאור, במרכז השיר עומד האמן - עובר אורח, כמעין זמר נודד, שבכל מקום שאליו הוא מגיע הוא נושא את "הניגון", שממנו אינו יכול להיפרד. "צו הגורל" מביע רצון עז לשוב ולהיקבר באדמת הכנרת, המסמלת שורשים, זהות ושלום פנימי. הוא משלב בין עצב הפרידה מהמקום האהוב לבין נחמה ושייכות דרך החיבור לנופי מולדתו ולעברו. "אני הולכת אלי" מתאר מסע אישי של התבגרות והתבוננות פנימית, שבו השנים הותירו את חותמן על הדוברת, הן פיזית והן רגשית. מתוך זיכרונות של אהבות ושינויים, היא מוצאת יופי ושלמות בעצמה, חופשייה מהעבר ומהציפיות שהיו לה מאחרים.

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:שירים שהולחנו על ידי נחום היימן
קטגוריה:אלבומי חברת CBS ישראל
סגן מושל נברסקה

**סגן מושל נברסקה** (באנגלית: **Lieutenant Governor of Nebraska**) הוא הבכיר השני במעלתו ברשות המבצעת במדינת נברסקה, אחרי מושל נברסקה. על פי חוקת נברסקה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.

טרם חקיקת חוקת 1875, בנברסקה לא היה קיים תפקיד סגן המושל. אם המושל נפטר, התפטר או הודח מתפקידו (כפי שקרה למושל דייוויד באטלר בשנת 1871), מזכיר המדינה של נברסקה היה מתמנה למושל דה פקטו עד למילוי המשרה בבחירות הבאות. חוקת 1875 יצרה את תפקיד סגן המושל בנברסקה, מה שהוביל לבחירתו הראשונה של סגן מושל בבחירות 1876.

לפני שנת 1962, המושל וסגן המושל נבחרו לתקופות כהונה בנות שנתיים, אך בשנת 1962 אישרו הבוחרים תיקון חוקתי שקבע כי החל משנת 1966 ייבחרו המושל וסגנו לתקופות כהונה של ארבע שנים. עם זאת, לפני 1974, המושל וסגן המושל התמודדו בנפרד בבחירות הכלליות ולעיתים היו מגיעים ממפלגות שונות. החל משנה זו, בעקבות תיקון חוקתי, השתנה התהליך כך שהמועמדים לתפקיד המושל וסגן המושל זכו כל אחד במועמדותיהם בנפרד בבחירות המקדימות, אך בבחירות הכלליות התמודדו יחדיו כעמיתים למרוץ. לבסוף, בשנת 2002, שוב תוקנה החוקה כדי לאפשר למועמדים לתפקיד מושל לבחור את מועמדם לתפקיד סגן המושל לאחר שניצחו בפריימריז של מפלגתם, כך שסגן המושל אינו נבחר עוד בנפרד מהמושל בשום שלב.

על פי החוק בנברסקה, סגן המושל משמש כיושב ראש בית המחוקקים של נברסקה, ממלא מקום המושל כשזה נעדר מהמדינה או אינו כשיר לתפקידו, ומבצע משימות נוספות שהוקצו לו או לה בידי המושל. סגן מושל נברסקה משמש גם כממונה על ביטחון המולדת במדינה וכיושב ראש צוות מדיניות ביטחון המולדת של המושל. לפני שנת 1971 תפקיד סגן המושל נחשב למשרה חלקית למעט במהלך מושב החקיקה הבין-שנתי. כאשר בית המחוקקים החל להתכנס מדי שנה, תפקיד סגן המושל הפך למשרה מלאה.

## קישורים חיצוניים
* 

## הערות שוליים

*
נברסקה
קטגוריה:נברסקה
שרי ביגס

**שריל לין "שרי" ביגס** (באנגלית: **Sheryl Lynn Biggs**; נולדה ב-28 במרץ 1970) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מדינת קרוליינה הדרומית.

## ביוגרפיה
ביגס נולדה בעיירה קוזיאסקו (Kosciusko) שבמיסיסיפי. בשנת 1988 השלימה את לימודיה התיכוניים בתיכון קוזיאסקו, ולאחר מכן החלה ללמוד במכללת קרוליינה ללימודים תנ"כיים שם השלימה לימודי תואר ראשון בנצרות, והשלימה דוקטורט בסיעוד מעשי באוניברסיטת סמפורד. ביגס היא אחות מוסמכת ושירתה במשמר הלאומי האווירי של מיסיסיפי, שם הגיעה לדרגת לוטננט קולונל.

בינואר 2024, יום לאחר שהודיע ג'ף דאנקן על פרישתו מהחיים הפוליטיים, הכריזה ביגס כי תתמודד אל בית הנבחרים של ארצות הברית במחוז הקונגרס השלישי של קרוליינה הדרומית. במהלך הבחירות המקדימות זכתה לתמיכתם של נשיא ארצות הברית לשעבר דונלד טראמפ ושל מושל קרוליינה הדרומית הנרי מקמסטר. בבחירות המקדימות סיימה במקום השני עם 28.8%, אחרי הכומר מארק ברנס שגרף 33.2% מהקולות. בסיבוב השני גרפה 51% מהקולות וניצחה בפער של 2% את ברנס.

בבחירות הכלליות בנובמבר 2024 גרפה ביגס 71.7% מהקולות וגברה על מועמד המפלגה הדמוקרטית ביירון בסט. היא הושבעה לתפקידה ב-3 בינואר 2025, עם השבעת הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:בוגרי אוניברסיטת סמפורד
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1970
!Kite Man: Hell Yeah (סדרת טלוויזיה)

**!Kite Man: Hell Yeah** (בתרגום חופשי: **קייטמן: לעזאזל כן!**) היא סדרת טלוויזיה מונפשת אמריקאית למבוגרים, מסוגות קומדיה שחורה ופעולה, המבוססת על דמותו של הנבל  מבית DC קומיקס. הסדרה עוסקת בהרפתקאותיהם של קייטמן וזוגתו , ומהווה ספין אוף לסדרה "הארלי קווין" בה קייטמן מופיע כאחד מדמויות המשנה.

עונתה הראשונה של הסדרה עלתה לשידור בשירות ההזרמה Max ב-18 ביולי 2024.

## רקע
הזוג קייטמן וגליידר גירל רוכשים בעיר גות'אם את הבר נונאנ'ס, שמבקרים בו דמויות המבוססות על יצירות מבית DC קומיקס, ומסתבכים עם נבלים, כגון לקס לות'ר, ובעיות אישיות.

## צוות המדבבים
### ראשי
*  בתור **קייטמן**.
*  בתור **גולדן גליידר**.
*  בתור **ביין**.
* ג'ונתן בנקס בתור **שון נונאן**.
*  בתור **מאליס וונדבאר**.
* מייקל אימפריולי בתור **ג'ו ומו דובלז**.
*  בתור **מלכת האגדות**.
### משנה
* לאנס רדיק בתור **לקס לות'ר** (עד פרק 8).
* אמושה צ׳וקודבלו בתור **לקס לות'ר** (החל מפרק 9).
* די בראדלי בייקר בתור **צ'סשור** החתול.
*  בתור **בייבי דול**.
*  בתור **טוני יאנג**, כתבת חדשות ומנחת תוכנית אירוח. 
*  בתור **[[קפטן קור|קפטן קור / לאונרד סנארט]]**.
* מרגרט צ'ו בתור **רבקה צ'אן**, אמא של גולדן גליידר וקפטן קור.
*  בתור **[[סינסטרו]]**, ***' ודריל בראון.
*  בתור '''[[דארקסייד]]'''.
* קרלה דילייני בתור '''גולדילוקס'''.
*  בתור ***', **[[מנטה שחורה]]**, ***' '''ו[[הצייד ממאדים]]'''.
* [[ג'ודית לייט]] בתור '''הלן ויליגן''', עסקת עסקים עבריינית, הבעלים של תאגיד ויליגן.
*  בתור '''סיקספאק'''.
*  בתור '''גאס'''.
* [[ריי סיהורן]] בתור ***'.
### אורח
* בן אולדרידג' בתור **ג'רמי קארנה**.
* לייק בל בתור **[[פויזן אייבי]]** ו**[[צ'יטה (קומיקס)|ברברה מינרווה / הצ'יטה]]**.
*  בתור **קנת**'.
* לייסי שאבר בתור אימו של קנת'.
* קיילי קווקו בתור **[[הארלי קווין]]**.
* בריסן האל בתור **קפטן קור** בצעירותו.
* ריצ'רד קיינד בתור מפקח בריאות.
* אראצ'לי פראסארטונגוסות' בתור **גולדן גליידר** בצעירותה.
* ג'ים ראש בתור **[[איש החידות]]**.
* קייטי ריץ' בתור **סטייסי**.
* ג'יי בי סמוב בתור **הצמח פרנק**.
* אלן טודיק בתור **[[פני חימר]]** ו**[[אדון האוקיינוס]]**.
*  בתור **בטי**.

## פרקים

## הפקה
במרץ 2022 נחשף בפסטיבל של South by Southwest על ידי פטריק שומאקר, מבכירי ההפקה של הסדרה "הארלי קווין", שסדרת ספין אוף בהובלת קייטמן נמצאת בפיתוח ושמה יהיה "נונאנ'ס" ("Noonan's"). באפריל 2022 HBO Max הכריזה שהזמינה את הפקת הסדרה, ומאט אוברג ימשיך לדבב את קייטמן, כפי שעשה בסדרה "הארלי קווין". ביוני 2023, במהלך , HBO Max חשפה ששם הסדרה הוחלף ל'קייט מן: לעזאזל כן!'. עונתה הראשונה עלתה לשידור ב־Max ב-18 ביולי 2024.

## קישורים חיצוניים
* 

## הערות שוליים

קטגוריה:HBO Max: תוכן מקורי
קטגוריה:סדרות הנפשה אמריקאיות

קטגוריה:סדרות ספין-אוף אמריקאיות
קטגוריה:סדרות הנפשה של DC קומיקס
קטגוריה:האחים וורנר הנפשה: סדרות טלוויזיה
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2024
האליפות הלאומית של ארצות הברית בטניס 1960

**האליפות הלאומית של ארצות הברית בטניס 1960** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-21 באוגוסט והסתיימו ב-28 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-2 בספטמבר והסתיימו ב-17 בספטמבר.

ניל פרייזר זכה ב-3 תחרויות, דרלין הארד זכתה ב-2 תחרויות.
## התחרות
### תחרות הגברים
ימין|ממוזער|180px|ניל פרייזר, מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# **[[ניל פרייזר]] (), מנצח תחרות 1959, ניצח בתחרות
# [[רוד לייבר]] (), הפסיד בגמר
# ברי מקיי (), הודח בסיבוב הרביעי
# קליף בוכהולץ (), הודח בסיבוב הראשון
# תט ברצן (), הודח בסיבוב הראשון
# [[רוי אמרסון]] (), הודח בסיבוב השלישי
# רון הולמברג (), הודח בסיבוב הרביעי
# בובי וילסון (), הודח ברבע הגמר

מנצח אליפות 1959 [[ניל פרייזר]] מאוסטרליה שיחק במשחק הגמר נגד [[רוד לייבר]] מ[[אוסטרליה]] וניצח ב-4 מערכות. באותה שנה הוא ניצח גם ב[[אליפות וימבלדון 1960|אליפות וימבלדון]] וב[[אליפות אוסטרליה הפתוחה]].

===תחרות הנשים===
[[קובץ:Darlene Hard - Wimbledon 1957.jpg|ימין|ממוזער|180px|דרלין הארד, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# [[מריה בואנו]] (), מנצחת תחרות 1959, הפסידה בגמר
# [[אן היידון ג'ונס]] (), הודחה ברבע הגמר
# כריסטין טרומן (), הודחה בחצי הגמר
# **דרלין הארד (), ניצחה בתחרות
# קארן סאסמן (), הודחה בסיבוב השלישי
# ג'יין להאן (), הודחה ברבע הגמר
# ברניס ווקוביץ' (), הודחה ברבע הגמר
# ננסי ריצ'י (), הודחה ברבע הגמר

מנצחת תחרות 1959 מריה בואנו מברזיל שיחקה במשחק הגמר נגד דרלין הארד מארצות הברית והפסידה ב-2 מערכות. באותה שנה דרלין הארד ניצחה גם באליפות וימבלדון.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1959 ניל פרייזר/רוי אמרסון מאוסטרליה שיחקו נגד רוד לייבר/בוב מארק מאוסטרליה וניצחו ב-3 מערכות.

### תחרות זוגות נשים
בתחרות השתתפו 20 זוגות. לקראת התחרות מספר 4 זוגות החזקות דורגו כדלקמן:

במשחק הגמר מריה בואנו (ברזיל)/דרלין הארד מארצות הברית שיחקו נגד זוג אן היידון ג'ונס/דיידרה קאט (בריטניה) וניצחו אותן ב-2 מערכות. עבור דרלין הארד זה היה הניצחות השני ברציפות בתחרות זוגות נשים באליפות ארצות הברית.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

במשחק גמר מנצחי תחרות 1958–1959 מרגרט אוסבורן דופונט (ארצות הברית)/ניל פרייזר (אוסטרליה) נפגשו עם מריה בואנו (ברזיל)/אנטוניו פלאפוקס (מקסיקו) וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 477. .
* תחרות הגברים
* תחרות הנשים וזוגות מעורבים
* תחרות זוגות נשים זוגות נשים

## הערות שוליים

1960
ארצות הברית
קטגוריה:1960 בארצות הברית
ג'וזף דולף

**ג'וזף נורת'ון דולף** (באנגלית: **Joseph Norton Dolph**; 19 באוקטובר 1835 – 10 במרץ 1897) היה פוליטיקאי ומשפטן אמריקאי מאורגון שייצג אותה ב במשך 12 שנים.

## ביוגרפיה
דולף נולד והתחנך במדינת ניו יורק. לאחר מכן למד משפטים והוסמך כעורך דין ב-1861. בנוסף עבד כמורה.

לאחר שקרא ספרים על מערב ארצות הברית הוא החליט לעבור לשם בעצמו ב-1862. הוא צעד בשביל אורגון והשתקע בפורטלנד, שם עסק בעריכת דין. מ-1864 עד 1865 הוא התובע הכללי של העיר. ב-1864 התחתן עם אוגוסטה מולקי, יחד נולדו להם שישה ילדים.

ב-1866 נבחר לראשונה לסנאט של אורגון מטעם ; בשנים 1872 ו-1874 כיהן שוב בסנאט. לבסוף, בשנת 1882, הוא נבחר ל על ידי חברי האספה המחוקקת של אורגון. בתחילה לא היה אחד מהמועמדים, אולם כאשר חברי הפרלמנט לא הצליחו להסכים על מועמד אחר, עלה שמו של דולף פעמים ובסופו של דבר הוא נבחר לסנאט. הוא כיהן בו מ-1883. ב-1888 הוא נבחר מחדש, כעבור שש שנים כשל ונאלץ לעזוב את הסנאט ב-1895.

לאחר מכן שב למקצועו כעורך דין בפורטלנד. הוא נפטר בגיל 61 ונקבר בעירו.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:חברי האספה המחוקקת של אורגון
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1835
קטגוריה:אמריקאים שנפטרו ב-1897
הורן (מחוז)

**הורן** (בגרמנית: **Horn**) הוא מחוז בצפון מדינת אוסטריה תחתית שבאוסטריה.

במחוז 20 ערים:

## קישורים חיצוניים

קטגוריה:אוסטריה תחתית: מחוזות
פול פלורי

**פול ג'ון פלורי** (באנגלית: **Paul John Flory**; 19 ביוני 1910 – 9 בספטמבר 1985) היה כימאי אמריקאי, שנודע בזכות עבודתו בתחום הפולימרים או המקרומולקולות. הוא היה חלוץ בהבנת ההתנהגות של פולימרים בתמיסה, וזכה בפרס נובל לכימיה בשנת 1974 "על הישגיו הבסיסיים, הן התאורטיים והן הניסיוניים, בכימיה הפיזיקלית של מקרומולקולות".

## ביוגרפיה
### חיים אישיים
פלורי נולד ב-19 ביוני 1910 בעיר סטרלינג, אילינוי, להוריו עזרא פלורי ומרתה ברומבו. אביו היה איש דת ומחנך, ואמו הייתה מורה. מוצא משפחתו הוא מהוגנוטים גרמנים, אשר שורשיהם הגיעו מאזור אלזס. פלורי גילה עניין במדע בזכות קרל ו' הול, שהיה פרופסור לכימיה במכללת מנצ'סטר. בשנת 1936 הוא נישא לאמילי קתרין טבור, ולשניים נולדו שלושה ילדים: סוזן ספרינגר, מלינדה גרום ופול ג'ון פלורי הבן. תפקידו הראשון היה בדופונט, יחד עם וולאס קרותרס. בשנת 2002 הוא הוכנס לאחר מותו להיכל התהילה של Alpha Chi Sigma. פלורי נפטר ב-9 בספטמבר 1985 לאחר התקף לב. אשתו אמילי נפטרה בשנת 2006 בגיל 94.

### השכלה
לאחר שסיים את לימודיו בתיכון אלגין בשנת 1927, קיבל פלורי תואר ראשון ממכללת מנצ'סטר (כיום אוניברסיטת מנצ'סטר באינדיאנה) בשנת 1931, ותואר דוקטור מאוניברסיטת אוהיו סטייט בשנת 1934. הוא השלים שנה של לימודי תואר שני בכימיה אורגנית בהנחיית פרופסור ססיל אי. בורד, לפני שעבר לכימיה פיזיקלית. עבודת הדוקטורט שלו עסקה בפוטוכימיה של תחמוצת חנקן, תחת הנחייתו של פרופסור הריק ל. ג'ונסטון.

### קריירה
בשנת 1934 הצטרף פלורי למחלקה המרכזית של דופונט ועבד עם וואלאס קרותרס. לאחר מותו של קרותרס בשנת 1937, עבד פלורי במשך שנתיים במעבדת המחקר הבסיסי שבאוניברסיטת סינסינטי. במהלך מלחמת העולם השנייה, הצטרף למעבדות אסו של חברת סטנדרד אויל, בעקבות הצורך במחקר לפיתוח גומי סינתטי.

בין השנים 1943 ל-1948 עבד פלורי בצוות מחקר הפולימרים של חברת גודייר. בשנת 1948, הוא נתן את הרצאות ג'ורג' פישר בייקר באוניברסיטת קורנל, ולאחר מכן הצטרף לסגל האוניברסיטה כפרופסור. בשנת 1957 עבר עם משפחתו לפיטסבורג, פנסילבניה, שם היה המנהל המחקרי במכון המחקר התעשייתי מלוֹן. בשנת 1961 קיבל משרה כפרופסור באוניברסיטת סטנפורד במחלקה לכימיה.

גם לאחר פרישתו, נותר פעיל בעולם הכימיה וניהל מעבדות מחקר בסטנפורד וב-IBM.

### מחקר
פלורי ביצע מחקר חלוצי בקינטיקה של פולימריזציה בתחנת הניסויים של דופונט. הוא פיתח תאוריה מתמטית של פולימריזציה של תרכובות בעלות יותר משתי קבוצות פונקציונליות, וכן תאוריה של רשתות פולימרים או ג'לים. תאוריה זו הובילה לפיתוח תאוריית פלורי-סטוקמאייר, שהייתה חלוצית בתחום החישוב המתמטי של פולימרים.

בשנות ה-50 פרסם את יצירתו המרכזית "Principles of Polymer Chemistry", שהפכה לטקסט בסיסי בתחום.

## פרסים והוקרה
* חבר באקדמיה הלאומית למדעים של ארצות הברית (1953)
* חבר באקדמיה האמריקאית לאמנויות ולמדעים (1957)
* מדליית צ'ארלס גודייר (1968)
* מדליית פריסטלי ופרס הפלטינה של האקדמיה האמריקאית להישגים (1974)
* פרס נובל לכימיה (1974)
* המדליה הלאומית למדעים (1974)

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:זוכי המדליה הלאומית למדעים
קטגוריה:זוכי פרס נובל לכימיה
קטגוריה:בעלי תואר דוקטור מאוניברסיטת המדינה של אוהיו
קטגוריה:אמריקאים ממוצא גרמני
קטגוריה:זוכי פרס נובל אמריקאים
קטגוריה:אמריקאים שנולדו ב-1910
קטגוריה:אמריקאים שנפטרו ב-1985
קורנויבורג (מחוז)

**קורנויבורג** (בגרמנית: **Korneuburg**) הוא מחוז במדינת אוסטריה תחתית שבאוסטריה. המחוז גובל בווינה מצפון.

במחוז 20 ערים ועיירות:

## קישורים חיצוניים

קטגוריה:אוסטריה תחתית: מחוזות
לנה פורסן

**לנה פורסן** (בשוודית: **Lena Forsén**; נולדה ב-31 במרץ 1951) היא דוגמנית שוודית שהופיעה (בשם נעוריה) נערת החודש בגיליון נובמבר 1972 של המגזין "פלייבוי". בהמשך הפכה התמונה לתמונת בדיקה סטנדרטית בתחום , שם התמונה ידועה בשם לנה (Lenna).

## ביוגרפיה
לנה פורסן נולדה ב-1951 בשוודיה בשם Lena Sjööblom. קריירת הדוגמנות שלה החלה בדוגמנות תכשיטים וקטלוגים בשיקגו, אילינוי, לאחר שהיגרה לארצות הברית כדי לשמש כאו-פר עבור בן משפחתה. בשנת 1972 הופיעה כנערת החודש בגיליון נובמבר של המגזין "פלייבוי", בתצלום שצילם דווייט הוקר . לאחר מכן עברה לרוצ'סטר, ניו יורק, שם דגמנה לחברת קודאק ובלילות עבדה כברמנית. היא הופיעה במספר רב של פרסומי קודאק, כולל בפרסומות למוצרים, בקטלוגים ובמדריכים למשתמש.

אלכסנדר סוצ'וּק, עוזר הוראה בחוג להנדסת חשמל באוניברסיטת דרום קליפורניה, סרק בשנת 1973 את חלקה העליון (פנים וכתף) של תמונת פורסן שהופיעה ב"פלייבוי", שתשמש כ בנושא עיבוד תמונה, ותמונה זו הפכה לתמונת בדיקה סטנדרטית בתחום זה והופיעה במאמרים מדעיים רבים, מה שהעניק לה את הכינוי "הגברת הראשונה של האינטרנט".

התמונה מ"פלייבוי" הופיעה גם בסרטו של וודי אלן "ישנוני", בסצנה שבה גיבור הסרט, שהתעורר מאתיים שנה לאחר שהורדם, מתבקש לזהות תמונות מהעבר, בהן תמונותיהם של סטלין, דה גול ולנה.

לנה פורסן חזרה לשוודיה, ובשנת 1997 התגוררה ליד סטוקהולם ועבדה עבור סוכנות ממשלתית כמפקחת על עובדים נכים, העובדים בארכוב נתונים באמצעות מחשבים וסורקים. בזכות מקומה בהיסטוריית עיבוד התמונה הדיגיטלי הוזמנה בשנה זו להופיע בכנס לציון 50 שנה לאגודה למדע וטכנולוגיה של הדמיה .

לנה פורסן נישאה פעמיים, ולה שלושה ילדים.

## לקריאה נוספת
* אורלי ליבל, **מכונת השוויון – בינה מלאכותית למען עתיד טוב יותר לכולנו**, ידיעות ספרים, 2024, הפרק "לנה הייתה תמונת האמצע", עמ' 181–183.

## קישורים חיצוניים


* 
* 
* Lai-Man Po, Lenna 97: A Complete Story of Lenna,
* The Lenna Story, lenna.org

## הערות שוליים

קטגוריה:דוגמניות שוודיות
קטגוריה:שוודים שנולדו ב-1951
מערת עלי-סדר

**מערת עלי-סדר** (באנגלית:**Ali-Sadr Cave** בפרסית: **غار علیصدر**), היא מערה קרסטית הכוללת אגם מים תת-קרקעי. היא ממוקמת בסמוך לעיירה עלי סדר, במחוז כבודרהאנג  שבאיראן. שם המערה, "עלי סדר" או "עלי סאדר", משמעותו "קר". בשנת 2000 ביקרו במערה כ-400 אלף מבקרים. ב-5 בינואר 2009 הוכרזה המערה כאתר הטבע הלאומי ה-23 על ידי ארגון המורשת התרבותית של איראן ונרשמה ברשימת אתרי המורשת הטבעיים של המדינה.
ממוזער| בכניסה למערה מוצג לוח אבן שעליו חקוקות תמונות של מגלי המערה, אך שמותיהם אינם מצוינים.

## מאפיינים גאוגרפיים
ממוזער| מערת עלי-סאדר
בדצמבר 2000, סקרה משלחת גרמנית/בריטית את המערה, ואישרה שאורכה הכולל 11 קילומטרים. המערה ממוקמת בדרום העיירה עלי סדר, כ-70 קילומטרים צפונית-מערבית להמדאן וכ-335 קילומטרים מטהרן. פתח הכניסה למערה נמצא בגובה של 1,980 מטרים מעל פני הים. היא שוכנת ברכס הרי זגרוס ומתאפיינת באקלים הררי ובכמות משקעים ממוצעת של כ-300 מ"מ בשנה.

## מאפיינים גאולוגיים
גאולוגים מעריכים כי הסלעים במערת עלי סדר נוצרו בתקופת היורה בעידן המזוזואי, לפני כ-136–190 מיליון שנה. מבנה המערה כולל שכבות אבן גיר, קריסטלים ושיסטים, שנוצרו בתנאים של לחץ וטמפרטורה גבוהים.

במערה נמדדו שברים תת-קרקעיים רבים (2–3 שברים למטר), אשר מאפשרים חדירה מהירה של מים. המערה כוללת אגם תת-קרקעי, שעומקו מגיע עד 14 מטרים בנקודות מסוימות. אורך נתיב השיט באגם הוא כ-2 קילומטרים.

## היסטוריה
חפירות ומחקרים ארכאולוגיים במערת עלי סדר חשפו יצירות אמנות עתיקות, כדים וקנקנים המתוארכים לתקופה שלפני 12,000 שנה. על קירות המערה ובמעברים הסמוכים ליציאה צוירו בעלי חיים, סצנות ציד, קשתות וחצים. ציורים אלה מעידים על כך שהמערה שימשה כמקום מגורים לאדם בתקופה המזוליתית.

המערה הייתה מוכרת בתקופת שלטונו של דריווש הראשון (521-485 לפנה"ס) כפי שמעידה כתובת שנמצאה בפתח המערה. תושבי הכפר עלי-סדר והכפרים הסמוכים הכירו את המערה ושאבו ממימיה, ובמאה השנים האחרונות אף הפנו את עודפי המים מנהר סראב למערה, שהפכה למאגר מים עונתי.

עם זאת, לאורך השנים אבד הידע על מיקומה המדויק של המערה, והיא התגלתה מחדש רק בשנת 1960 על ידי רועה צאן. החקירה המדעית הראשונה של המערה נערכה ב-27 בספטמבר 1963 על ידי קבוצה של 14 חברים מאגודת המטפסים של המדאן.

## גלריה


קובץ:Alisadr Cave, Hamedan, Iran.JPG|נטיפים במערה
קובץ:Ali Sadr Cave, Hamadan Province, Iran,siamak sabet2.jpg|נטיפים במערה
קובץ:Ali Sadr Cave, Hamadan Province, Iran,siamak sabet.jpg|נטיפים במערה
Ali-sadr cave cresset hall.jpg|נטיפים במערה
קובץ:Alisardr cave by Mardetanha 2744.jpg|נטיפים במערה
קובץ:Alisardr cave by Mardetanha 2743.jpg|תקרת המערה מעל השטים באגם התת-קרקעי
קובץ:Boat riding in Ali Sadr Cave.jpg|מעגן הסירות במערה
קובץ:غار علی‌صدر.jpg|מבקרים במערה


## ראו גם
* מערת נשימת הדרקון
* מנהרת החידקל
* מערת נטיפים

## קישורים חיצוניים

* 
* ג'אר עלי סדר
* מעגן הסירות בתוך המערה
*פרויקט מערת עלי-סדר 
* פרסומים של Speläoclub Berlin (SCB)
* Das Iran Projekt "Ghar Alisadr"
* רשימת המערות באיראן בפרסית
* 

## הערות שוליים

קטגוריה:איראן: אתרים ארכאולוגיים
עלי-סדר
זמר לבני

"**זמר לבני**" (מוכר גם כ"**זמר לבני ליאור**" וכ"**ליאור, ילדי שלי**") הוא שיר שכתב נתן יונתן ללחן שחיבר נחום היימן. הוא ראה אור ב-1956, ומוקדש לבנו של יונתן, ליאור.

## רקע
השיר נכתב על ידי יונתן כשליאור הגיע לגיל 4 ב-1956. את שירותו הצבאי התחיל בחיל השריון. לאחר מכן סיים קורס קצינים, ונשלח לתפקידי הדרכה. הוא רצה להחליף את תפקידו, ומונה למפקד מחלקת טנקים. עם פרוץ מלחמת יום הכיפורים נשלח לסייע למעוזים המותקפים בגזרה הצפונית של תעלת סואץ. במהלך הקרב נתקל בחי"ר מצרי ונפל חלל.

מאז קיבל "זמר לבני" משמעות טרגית, שכן הוקדש לבנו של יונתן. השיר הוא מכתב אהבה עמוק מיונתן לבנו ליאור. השיר מבטא אהבה הורית באמצעות דימויים מוכרים, כמו הליכה יד ביד ברחוב, חיבוק או ליטוף בשיער. יונתן ניסה בשיר להנחות את ליאור כיצד לפעול בעת בגרותו. בדיעבד, מילות השיר מקבלות נופך טרגי, שכן הן מסמלות גם את נצחיות אהבת האב, שנותרת אפילו לאחר נפילת בנו בקרב.

## הקלטות
שלמה ארצי הלחין כמה שירים של יונתן, לאחר שנפגשו בתחילת שנות ה-70, וארצי קיבל מיונתן ספר שירים שלו. בין השאר הלחין את "הרדופים ליד החוף", "זמר לבני", "האיש ההוא", "רק עלה" ועוד. הוא פרסם את גרסתו ל"זמר בני", בלחן שהוא חיבר, באלבומו החמישי, "לכל החברים מהמסע מים אל ים", שיצא בשנת 1974. בשנת 1975 פרסמה להקת "האחים והאחיות" את ביצועה לשיר באלבום "חופים משירי נתן יונתן".

ב-1979 הקליטה הזמרת חוה אלברשטיין גרסת כיסוי לשיר, בלחנו של נחום היימן. היא נכללה כרצועה הרביעית באלבומה ה-21 "אני הולכת אלי".

במרוצת השנים גם דן גולן ואיה כורם הקליטו את השיר.

## קישורים חיצוניים
* 
* 

## הערות שוליים

קטגוריה:שירי 1974
קטגוריה:שירי שלמה ארצי
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירים שהולחנו על ידי נחום היימן
קטגוריה:שירים שהולחנו על ידי שלמה ארצי
קטגוריה:שירים שהופקו על ידי נחום היימן
קטגוריה:שירי זיכרון חללי מערכות ישראל
קטגוריה:שירי מלחמת יום הכיפורים
1962 בספרות

בערך זה מצוינים אירועים בולטים שהתרחשו במהלך שנת 1962 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* ג'יי. ג'י. באלארד – העולם הטובע
* אנתוני ברג'ס – התפוז המכני
* ג'יימס קלאוול – מלך עכברוש
* פיליפ ק. דיק – האיש במצודה הרמה
* איאן פלמינג – המרגל שאהב אותי
* שירלי ג'קסון – תמיד גרנו בטירה
* ג'יימס ג'ונס – הקו האדום
* קן קיזי – קן הקוקייה 
* ג'יימס קריס – הילד שמכר את צחוקו
* דוריס לסינג – מחברת הזהב
* מרסה רודורדה – כיכר היהלום
* יצחק בשביס זינגר – העבד
* אלכסנדר סולז'ניצין – יום אחד בחיי איוואן דניסוביץ'
* קורט וונגוט – אמא לילה
* ג'. ר. ר. טולקין – הרפתקאות תום בומבדיל
* אגאתה כריסטי – תעלומת הרצח המשולש 

### ספרי ילדים ונוער
* מדלן ל'אנגל – קמט בזמן
* עזרא ג'ק קיטס – היום המושלג (ספר תמונות)

### מחזות
* אדוארד אלבי – מי מפחד מווירג'יניה וולף?
* פרידריך דירנמאט – הפיזיקאים

### ספרי עיון
* רייצ'ל קרסון – אביב דומם
* מילטון פרידמן – קפיטליזם וחירות
* תומאס קון – המבנה של מהפכות מדעיות
* ברברה טוכמן – אוגוסט 1914

## נולדו
* 29 בינואר – אולגה טוקרצ'וק, סופרת ומשוררת ספרותית פולנית
* 21 בפברואר – צ'אק פלאניוק, סופר ועיתונאי אמריקאי
* 21 בפברואר – דייוויד פוסטר וולאס, סופר אמריקאי (נפטר ב-2008)
* 6 באפריל – חווייר סרקס, סופר ספרדי
* 12 ביוני – ג'ורדן פיטרסון, פסיכולוג קליני, מבקר תרבות ואינטלקטואל קנדי
* 10 באוגוסט – סוזן קולינס, תסריטאית וסופרת מדע בדיוני ופנטזיה אמריקאית
* 11 באוקטובר – אן אנרייט, סופרת אירית
* 19 באוקטובר – טרייסי שבלייה, סופרת אמריקאית שכותבת ספרים בסוגה הבדיונית היסטורית
* 28 באוקטובר – מארק האדון, סופר, מאייר ותסריטאי בריטי
* 12 בנובמבר – נעמי וולף, סופרת יהודייה-אמריקאית

## נפטרו
* 24 בפברואר – הו שי, פילוסוף, סופר, ודיפלומט סיני (נולד ב-1891)
* 20 במרץ – סי. רייט מילס, סוציולוג אמריקאי (נולד ב-1916)
* 6 ביולי – ויליאם פוקנר, סופר אמריקאי וחתן פרס נובל (נולד ב-1897)
* 8 ביולי – ז'ורז' בטאיי, סופר צרפתי (נולד ב-1897)
* 9 באוגוסט – הרמן הסה, סופר, משורר וצייר גרמני-שווייצרי (נולד ב-1877)
* 3 בספטמבר – אי. אי. קאמינגס, משורר, סופר, פובליציסט, צייר ומחזאי אמריקאי (נולד ב-1894)
* 12 בדצמבר – פליקס אדרקה, סופר, עיתונאי, משורר, מחזאי ומבקר ספרות יהודי-רומני (נולד ב-1891)

## פרסים
* פרס נובל לספרות: ג'ון סטיינבק

## קישורים חיצוניים

*
קטגוריה:שנים בספרות - המאה ה-20
קטגוריה:1962
ראש ממשלת ארובה

**ראש ממשלת ארובה** (בפפיאמנטו: **Prome minister di Aruba**) הוא ראש הרשות המבצעת של ממשלת ארובה. יחד עם פרלמנט המדינה, אשר מהווה את הרשות המבצעת בטריטוריה.

## רשימת ראשי ממשלת ארובה

## קישורים חיצוניים

## הערות שוליים

*
הקטקומבות של כום אל-שוקאפה

**הקטקומבות של כום אל-שוקאפה** (בערבית: **مقابر كوم الشقافة**) הוא אתר ארכאולוגי היסטורי הממוקם באלכסנדריה, מצרים, ונחשב לאחד משבעת פלאי תבל של ימי הביניים.

הנקרופוליס כולל קברים, פסלים וחפצים ארכאולוגיים המשלבים את מסורת הקבורה הפרעונית עם השפעות הלניסטיות ורומיות מוקדמות. הקטקומבות מציגות שילוב תרבותי, כמו פסלים בסגנון מצרי עם לבוש ותסרוקות רומיות. גרם מדרגות עגול מוביל אל הקברים, שנחצבו בסלע בתקופת הקיסרים האנטוניניים (המאה ה-2 לספירה). המתקן שימש כתא קבורה מהמאה ה-2 עד המאה ה-4, ונחשף מחדש ב-1900 לאחר שחמור נפל בטעות לתוך פיר הגישה. באתר נמצאו שלושה סרקופגים, שרידי אדם ובעלי חיים. בתחילה נועד הקבר למשפחה אחת, אך הסיבה להרחבתו למספר רב של קבורים נותרה לא ברורה.

מאפיין נוסף בקטקומבות הוא היכל קרקלה, שבו נמצאו עצמות סוסים. קברים אלו נוצרו עבור סוסיו של הקיסר קרקלה בשנת 215 לספירה.

## קטקומבות
הקטקומבות נקראו "קום אל שוקאפה" (תלולית רסיסים) בשל תל של שברי טרקוטה שהיה באזור. שברים אלו כללו בעיקר צנצנות וחפצי חרס, שהושארו על ידי מבקרים בקברים. המבקרים הביאו אוכל ויין לצריכה במקום, אך כדי להימנע מלהחזיר מכלים ממקום הקשור למוות, הם שברו אותם והשאירו אותם מאחור. בעת גילוי הקטקומבות, נמצאו ערימות רבות של שברים אלו.

## מערך
ממוזער|קבר מצויר
הקטקומבות ממוקמות מתחת לנקרופוליס המערבי של אלכסנדריה וכוללות שלושה מפלסים חצובים בסלע, כאשר המפלס השלישי היה מתחת למים עד לשיפוצים האחרונים. במרכזן נמצא פיר עם שישה עמודים שנפתח מהפרוזדור. בצד שמאל שוכן טריקליניום, אולם נשפים שבו משפחות וחברים התאספו על ספות אבן מרופדות בכריות, הן בזמן הקבורה והן במהלך ביקורי הנצחה עתידיים.

המבקרים יכולים להגיע למפלס הראשון דרך פרצה בקיר הרוטונדה, שנעשתה בתאריך לא ידוע. זה מוביל לאולם של קרקלה שבו נמצאו עצמות של סוסים ובני אדם.

## חדר קבר ראשי
[ממוזער|דו קיום של סגנונות שונים לנושאים שונים: סצנת קבורה מצרית עם [אנוביס, בסגנון מצרי (למעלה), ומיתוס חטיפת פרספונה בסגנון יווני (למטה). קבר פרספונה בקום אל-שוקפא, המאה ה-2 לספירה.]]
בחדר הקבר הקדמי יש חזית מקדש עם שני עמודים המעוטרים בעלי פפירוס, לוטוס ואקנתוס. הארכיטרב מעוטר בדיסקית שמש עם כנפיים, ולצדדים יש דמויות של נחש עם סמלים רומיים ויווניים. בקיר, דמויות גבר ואישה בגילוף מצרי עם השפעות הלניות וולגיה רומית.

בחדר הקבר המרכזי יש שלושה סרקופגים ענקיים עם כיסויים בלתי ניתנים להסרה. גופות הוכנסו דרך מעבר מאחור. המסדרון כולל 91 קירות עם שקעים, כל אחד משמש לקבורה של שלוש מומיות. הסרקופגים מעוטרים בזרים ובראשים של אלים יווניים, ולוחות תבליט מציגים את אנוביס, הלבוש כחייל רומאי, חונט גופה על ערוגת אריה, בעוד שלוחות צדדיים מציגים את השור אפיס מקבל מתנה.

## חדר הקבר הראשי של הגלריה

קובץ:CatacombsKomElShoqafa2.jpg|הכניסה לחדר הקבר הראשי
קובץ:CatacombsKomElShoqafa4.jpg|לוח מרכזי עם אנוביס חונט גוף
קובץ:CatacombsKomElShoqafa3.jpg|סרקופג מעוטר ופאנל עם Apus-bull


## קישורים חיצוניים
* 

## הערות שוליים

קטגוריה:נקרופוליס
קטגוריה:מערות קבורה
קטגוריה:מצרים: אתרים ארכאולוגיים
קטגוריה:אלכסנדריה
1963 בספרות

בערך זה מצוינים אירועים בולטים שהתרחשו במהלך שנת 1963 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* היינריך בל – המוקיון
* פייר בול – כוכב הקופים
* חוליו קורטאסר – קלאס
* איאן פלמינג – בשירות הוד מלכותה
* נטליה גינצבורג – לקסיקון משפחתי
* ג'ון לה קארה – המרגל שחזר מן הכפור
* אליסטר מקלין – תחנת זברה אינה עונה
* סילביה פלאת' – פעמון הזכוכית
* מריו ורגס יוסה – העיר והכלבים
* קורט וונגוט – עריסת חתול
* מוריס ווסט – נעלי הדייג

### ספרי ילדים ונוער
* נורמן ברידוול – קליפורד הכלב האדום (הספר הראשון בסדרה של 80 ספרים)
* מדלן ל'אנגל – קמט בזמן
* מוריס סנדק – ארץ יצורי הפרא
* דוקטור סוס – Hop on Pop 

### מחזות
* רולף הוכהוט – ממלא המקום

### ספרי עיון
* חנה ארנדט – אייכמן בירושלים
* חנה ארנדט – על מהפכה
* בטי פרידן – המסתורין הנשי

## נולדו
* 24 במאי – מייקל שייבון, סופר אמריקאי
* 23 ביוני – ליו צשין, סופר מדע בדיוני סיני
* 25 ביוני – יאן מרטל, סופר קנדי
* 23 באוקטובר – גורדון קורמן, סופר ילדים ונוער קנדי-אמריקאי
* 23 בדצמבר – דונה טארט, סופרת אמריקאית

## נפטרו
ממוזער|150px|ק.ס. לואיס
* 29 בינואר – רוברט פרוסט, משורר אמריקאי (נולד ב-1874)
* 11 בפברואר – סילביה פלאת', משוררת וסופרת אמריקאית (נולדה ב-1932)
* 18 בפברואר – בפה פנוליו, סופר פרטיזן אנטי-פשיסט ומתרגם איטלקי (נולד ב-1887)
* 4 במרץ – ויליאם קרלוס ויליאמס, סופר אמריקאי (נולד ב-1883)
* 28 במאי – יון אגרביצ'אנו, סופר, עיתונאי וכומר רומני (נולד ב-1882)
* 3 ביוני – נאזים חכמת, משורר ומחזאי טורקי (נולד ב-1892)
* 1 באוגוסט – תיאודור רות'קה, משורר אמריקאי (נולד ב-1908)
* 27 באוגוסט – ויליאם אדוארד בורגהרד דו בויז, סופר ומשורר אפרו-אמריקאי (נולד ב-1868)
* 3 בספטמבר – לואיס מקנייס, משורר ומחזאי אנגלי ממוצא אירי (נולד ב-1907)
* 9 בספטמבר – ארנסט קנטורוביץ', היסטוריון יהודי-גרמני-אמריקאי (נולד ב-1895)
* 11 באוקטובר – ז'אן קוקטו, משורר וסופר צרפתי (נולד ב-1889)
* אוקטובר – יולן פלדש, סופרת יהודייה-הונגרייה (נולדה ב-1902)
* 13 בנובמבר – מרגרט מארי, אגיפטולוגית, ארכאולוגית, אנתרופולוגית, והיסטוריונית אנגלית ילידת הודו (נולדה ב-1863)
* 22 בנובמבר – אלדוס האקסלי, סופר בריטי (נולד ב-1894)
* 22 בנובמבר – ק.ס. לואיס, סופר ילדים אירי (נולד ב-1898)
* 25 בדצמבר – טריסטן צארה, משורר יהודי-צרפתי יליד רומניה (נולד ב-1896)

## פרסים
* פרס נובל לספרות: יורגוס ספריס

## קישורים חיצוניים

*
קטגוריה:שנים בספרות - המאה ה-20
קטגוריה:1963
כאב ודמעות

"**כאב ודמעות**" הוא אלבום ראפ והיפ הופ, המהווה מחווה לסוגת המזרחית-דיכאון, של הראפר הישראלי פלד. האלבום כולל רצועה המורכבת מ-7 שירים, ואורכו 22 דקות ו-48 שניות. זהו אלבום האולפן השישי של הראפר, והוא הוקלט על ידי חברת התקליטים Mobile1 Music בהפקתם של מיכאל כהן ואורי שוחט. האלבום הוקלט ב-2024, ויצא לאור ב-15 בינואר 2025.

## תיאור כללי
פלד יצר את האלבום כמחווה לסוגה המוזיקלית מזרחית דיכאונית שנפוצה בישראל בסוף שנות התשעים ובתחילת שנות האלפיים, והיה חלק מפסקול הילדות של פלד וחבריו כשגדלו במושב מנחמיה. האלבום הוקלט במהלך 2024, ברקע מלחמת חרבות ברזל, וכאשר החיבור בין המזרחית הדיכאונית לבין ההיפ הופ נכנס אל לב המיינסטרים הישראלי באווירת המלחמה. כאשר הזמר עומר אדם הוציא את האלבום "חמישה לילות", וספציפית את השיר "אקדח" מתוכו, פלד שקל לגנוז את האלבום, מאחר שהרגיש כי הוא עלול "לאבד את המומנטום". מתוך האלבום יצא ב-19 בנובמבר 2024 כסינגל מוביל השיר "בליבי כואב", אליו הצטרף בפברואר 2025 השיר "אנטרטיקה" כסינגל שיווקי. האלבום המלא יצא ב-15 בינואר 2025, לביקורות מעורבות.

האלבום, שהופק על ידי מיכאל כהן ואורי שוחט, כולל שבע רצועות באורך כולל של 22 דקות ו-48 שניות. לאורך השירים ישנן דגימות, הרמזים, אזכורים ומחוות רבות לזמרים ושירים אחרים של מזרחית דיכאונית, כמו גם כמה התייחסויות עצמיות של פלד. ולמשל, אבי ביטר: שירו "שחטה" נדגם בשיר "שאכטה", ושירו "מלא עוד כוס חבר" נזכר בשיר "אנטרטיקה". השיר "הכל בגללך" הוא גרסת כיסוי, לשירם המקורי של מיכאל סמולין ומיכאל אזולאי מ-2010. באותו השיר, פלד הוסיף בית מקורי משלו, אשר כולל גם דיס על הראפר הצל וחברת התקליטים משפחת תאקט. בנוסף, באלבום משתתף ההרכב כלא 6, אשר התפרק ב-2011 אך התאחד במיוחד עבור האלבום של פלד.

ב-26 במרץ 2025, כחודשיים לאחר יציאת "כאב ודמעות", פלד הוציא מעין המשכון לאלבום, "כאב ודמעות 2" - הממשיך את המחווה למזרחית הדיכאונית, אך הפעם מכיוון רוק ומטאל.

## רשימת רצועות

## קישורים חיצוניים

## הערות שוליים

קטגוריה:אלבומי פלד
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי חברת Mobile1 Music